Author: USER

BILTEN

KOMUNIKACIJA

16. LISTOPADA 2015.

“KOMUNIKACIJA JE PRESUDNA. NIKAD JE NE MOŽE BITI PREVIŠE”

OŠ DR. BRANIMIRA MARKOVIĆA, RAVNA GORA

PROJEKTNI DAN, TEMA: KOMUNIKACIJA

SADRŽAJ:

Gk i Vj— Komunikacija pokretom	2
3.r.—O čemu ti pričam?	3
Bio—Komunikacija u životinjskom svijetu	4
Geo—Svjetski jezici	5
2.r. i PŠ Stara Sušica—Razgovaramo, slušamo i surađujemo	6
Mat—Matematički jezik	7
EJ i NJ—Vrijediš onoliko jezika koliko govoriš	8
HJ– Debata Ne/treba uvesti školske uniforme u škole RH	9
4.r.—Komunikacija između majke, snahe i sina	10
1.r.—Oblačić u oblačiću	11
Dječji vrtić—Sretna komunikacija	12

Novinarsko-fotografska radionica—izrada biltena	13

Komunikacija je proces razvoja informacija preko dogovorenog sustava znakova.
Komunikacija je proces slanja informacija sebi ili bilo kojem drugom entitetu, najčešće putem jezika. Riječ komunikacija doslovno znači: podijeliti, učiniti nešto općim ili zajedničkim. Komunikacija je obično opisana prema 3 glavne dimenzije: sadržaju, formi i cilju. Zajedno, sadržaj komunikacije i forma kreiraju poruke koje se šalju prema cilju. Cilj može biti sam čovjek, druga osoba (u interpersonalnoj komunikaciji) ili drugi entitet poput grupe, organizacije ili društva. I naša j e škola posvetila cijeli jedan školski dan upravo komunikaciji. Učenici su, 16. listopada 2015., u radionicama pod budnim okom svojih voditelja, izrađivali plakate, crtali, pisali, analizirali, proučavali, plesali, recitirali, debatirali o zadanoj temi.
Cilj nam je bio da svaki učenik aktivnostima u radionicama upozna sebe i druge, da zna uspostavljati i razvijati odnose s drugim ljudima. Nadalje, učenici su na taj način mogli naučiti kako pomagati drugima u rješavanju problema, te kako mogu utjecati na ponašanje drugih.

“Mašta je ponekad važnija od znanja. Može se sve znati, ali ništa ne napraviti, dok se sa malo mašte može napraviti sve.. “

KOMUNIKACIJA

Stranica #

KOMUNIKACIJA POKRETOM
Voditeljice: Žaklina Majetić Mufić, Ana Majnarić Radošević i Monika Bajt Stepić

Tema naše radionice bila je Komunikacija pokretom. Sudjelovalo je devet učenica.
Radionica je započela igrom “Pleme” s ciljem utvrđivanja utjecaja neverbalne komunikacije na odnose među ljudima.
Porazgovarali smo o verbalnoj i neverbalnoj komunikaciji, o načinima na koje komuniciramo te kakve poruke ljudima oko sebe šaljemo.

“Daj mi dar srca koje sluša”

Nakon toga smo uz ples tražili svoje mjesto u grupi i došli do zaključka da je komunikacija u grupi uvijek potrebna i vrlo važna.
U grupama smo crtali simbole koji nas predstavljaju, a za ovu je vježbu bilo potrebno mnogo komunicirati.

Okušali smo se i kao dirigenti po uzoru na glazbeni show Maestro koji se prikazuje na hrvatskoj televiziji. Pred tročlanim žirijem dirigirali smo pjesmu Neka cijeli ovaj svijet iz Jalte. Žiri u sastavu: Ana M. R., Monika B. S. i Nada Ivančić odlučio je da su sve članice radionice bile izvrsne, buduće mlade ravnogorske dirigentice.
Na kraju smo razgovorom zaključili da smo ostvarili cilj radionice—verbalna i neverbalna komunikacija utječu na odnose među ljudima.

BILTEN

Stranica #

“O ČEMU TI PRIČAM?”
Voditeljica: Nataša Lakotić

Naslov priče iz sadržaja

Naša radionica pod naslovom “O čemu ti pričam” bojila je 12 sudionika 3. razreda. Mi smo učili o vrstama komunikacije.
Najprije smo igrali igru “Svatko svome jatu” nakon koje je uslijedio razgovor o igri.
Naučili smo da postoji usmena, pismena, neverbalna i paraverbalna komunikacija.

Zatim je opet bila na redu igra “Prenesi poruku” gdje smo sjedili u krugu i izvlačili kartice sa zadacima: koju, na koji način i kome prenijeti poruku.
Razgovarali smo o tome kome je bilo najteže, a kome najlakše prenijeti poruku.
Uslijedio je rad u paru gdje smo izmislili i izmaštali kratku dramsku situaciju te je zapisali.
Na kraju radionice zaključili smo da smo postigli cilj, a to je razumijevanje uloge i važnosti verbalne, a osobito neverbalne i paraverbalne komunikacije u svakodnevnom životu.

“Ne možete iskreno slušati nekoga i istovremeno raditi nešto drugo.”

KOMUNIKACIJA

Stranica #

KOMUNIKACIJA U ŽIVOTINJSKOM SVIJETU
Voditeljica: Hankija Salihović Musić

U našoj radionici pod nazivom “Komunikacija u životinjskom svijetu” sudjelovalo je trinaest učenika.
Najprije smo izrađivali ticala koja smo kasnije upotrijebili za igru.
Podijelili smo uloge pa su pčelica Maja i Pavo komunicirajući ticalima obavještavali pčele radilice da je u blizini škole medonosna livada. Pčele radilice su u košaricu prikupljale pelud.

Cilj naše radionice bio je prikazati borbu za opstanak, komunikaciju životinja međusobno u skupini, lakši dolazak do hrane, te obranu od neprijatelja.
U ovoj smo radionici naučili da životinje međusobno komuniciraju kao i ljudi.

Komunikacija među životinjama jest složeni proces izmjene informacija između pošiljatelja i primatelja. Smatra se da je oblikovana evolucijom kako bi se životinjama povećali izgledi za preživljavanje i produženje vrste.

“Najvažnija stvar u komunikaciji je ono što nije rečeno.”

BILTEN

Stranica #

SVJETSKI JEZICI
Voditelj: Ivan Kasunić

Radionica iz geografije pod nazivom Svjetski jezici okupljala je 12 učenika, a pridružili su nam se i učenici iz OŠ Vodnjan: Krista Noelle Rajko, Maria Antonia Ćosić, Noemi Špehar i Lara Radolović.
Prije početka same radionice, prikupljali smo podatke u atlasu, udžbenicima i na internetu o jezicima koji su nam bili potrebni za izradu plakata.

Cilj naše radionice bio je ustanoviti raširenost nekih europskih jezika diljem svijeta i utvrditi razloge proširivanja.
Nadalje, cilj nam je bio upoznati jezike s najvećim brojem govornika te objasniti razliku između svjetskih jezika i jezika s velikim brojem govornika.
Na kraju radionice došli smo do jednog zanimljivog podatka. Naime, kineski jezik ima najviše govornika, ali ne ubrajamo ga u svjetski jezik zbog toga što njime govore samo u Kini.

“Razmišljaj kao mudrac, ali komuniciraj jezikom običnih ljudi.”

KOMUNIKACIJA

Stranica #

RAZGOVARAMO, SLUŠAMO I SURAĐUJEMO
Voditeljice: Jadranka Pintar i Romea Podobnik

Naša radionica zvala se Razgovaramo, slušamo i surađujemo, okupljala je učenike 2. razreda i učenike PŠ Stara Sušica, ukupno 11 učenika.
U prvom dijelu radionice učiteljica Romea vodila nas je kroz dvije igre: “Upamti me” i “Gusjenica smijeha”. Tako smo se međusobno upoznali i oraspoložili te pripremili za daljnji rad.
Izvlačenjem sličica morali smo pronaći svoj par, ali bez razgovora, mimikom i gestom. Zatim je svaki par dobio tri pričice s uputstvima pomoću kojih smo morali realizirati telefonski razgovor sa svim elementima koji su se tražili. Ponekad smo u razgovor morali uključiti i treću osobu (učiteljicu ili nekog učenika koji nema svoj par). Svaki par je bio ocijenjen za svaku priču. Pobijedio je onaj par koji je u prosjeku dobio najbolju ocjenu.

Cilj ove radionice bio je upoznavanje učenika s učenicima iz Područne škole Stara Sušica, poticanje učenika na aktivno slušanje, naučiti učenike međusobnoj suradnji i suradničkom učenju, naučiti učenike pravilima kulturnog telefoniranja, te razvijati natjecateljski duh kod učenika.

“Kada ljudi pričaju, slušajte u potpunosti. Većina ljudi nikad ne sluša.”

BILTEN

Stranica #

MATEMATIČKI JEZIK
Voditeljica: Branka Padavić

U našu radionicu pod nazivom Matematički jezik bilo je uključeno 12 učenika, a pridružili su nam se i učenici iz OŠ Vodnjan: Ivan Asić, Erik Persilia, Filip Milohanović, Lucia Božac, Lea Vitasović i Franko Kolić.

Na radionici smo proučavali simbole i oznake u matematici, te smo o tome izradili plakat.
Ponovili smo neke poznate simbole (N, n, є, n+1,) i naučili neke nove (!,Ɐ, ᴲ)
Izradili smo plakat i složili smo sljedeću rečenicu:
ⱯnєN ᴲ ! n+1єN
Prijevod: Za svaki prirodni broj postoji i jednoznačno je određen njegov neposredni sljedbenik koji je opet prirodni broj.

Na kraju smo zaključili da matematičari vrlo često komuniciraju pomoću niza simbola i oznaka koje su prepoznatljive bilo gdje u svijetu.

“Nemoj dozvoliti jeziku da grmi ako ti snaga šapuće.”

KOMUNIKACIJA

Stranica #

VRIJEDIŠ ONOLIKO KOLIKO JEZIKA GOVORIŠ (TURISTI U LONDONU)
Voditeljice: Nataša Kufner Delak i Kristina Jelavić

Naša radionica pod naslovom Vrijediš onoliko koliko jezika govoriš (Turisti u Londonu) brojila je 7 učenika iz 5. i 7. razreda. Naša je radionica realizirana u više faza:
A) upoznavanje s osnovnim komunikacijskim obrascima na njemačkom i engleskom koji se koriste pri traženju informacija i davanju uputa za snalaženje u gradu

B) upoznavanje sa znamenitostima Londona kroz dokumentarni film
C) rad na scenariju, podjela uloga i uvježbavanje uloga za foto strip
D) snimanje fotografija
E) izabiranje i montiranje snimljenog materijala, ubacivanje titlova/teksta

Cilj radionice bio je uspostaviti dvojezičnu komunikaciju na temu snalaženja u nepoznatom gradu te je prikazati u obliku foto stripa.
Na kraju smo zaključili kako je u komunikaciji bitno poznavati strane jezike.

“Imamo dva uha i jedna usta kako bismo mogli slušati dva puta više nego što pričamo.”

BILTEN

Stranica #

DEBATA NE/TREBA UVESTI ŠKOLSKE UNIFORME U ŠKOLE RH
Voditeljica: Majda Burić

Naša radionica bavila se debatom na temu treba li ili ne uvesti školske uniforme u škole RH. Ishod naše radionice bio je unaprijediti usmenu komunikaciju i temeljiti je na dokazivanju, argumentiranju i propitivanju, a cilj je bio usvojena pravila KP debate predstaviti debatiranjem na postavljenu tezu. Radionica je brojila 13 učenika, a pridružili su nam se i učenici iz Vodnjana Ivan Kuftić i Alen Vinčić.

Prethodno smo tijekom izvannastavne aktivnosti Debatnoga kluba usvojili pravila KP. prethodno tijekom izvannastavne aktivnosti Debatnoga kluba usvojili pravila KP debate, definirali dijelove teze te postavili kriterij debate. U radionici su, nastavno na to, postavili dva afirmacijska i jedan neutralni argument te ih obrazložili. Osnovni argumenti afirmacijske ekipe bili su: smanjivanje diskriminacije na temelju socio-ekonomskih uvjeta i povećanje obiteljskog budžeta, a neutralni argument negacijske skupine bio je cjelokupni psihofizički, emocionalni i intelektualni razvoj djeteta. Naime negacijska ekipa smatra da do cjelokupnog razvoja djeteta ne može doći ukoliko mu se onemogućava sloboda izražavanja, a odijevanje jest neverbalno slanje poruke i jedan od vidova izražavanja
Učenici iz OŠ Vodnjan su negacijskoj ekipi pomogli rezultatima ankete provedene u vodnjanskoj školi. U toj se anketi većina roditelja izjasnila protiv uvođenja školskih uniformi u škole.
Voditeljica radionice smatra da je negacijska ekipa imala bolje pripremljen napad na argumente afirmacijske skupine, stoga je u toj fazi debatiranja postigla bolje rezultate.
Međutim, debata se nastavlja i dalje kroz rad Debatnoga kluba, a učenici će ju javno predstaviti u ožujku tijekom Dana hrvatskoga jezika.

Pitali smo Antoniju Paponju, članicu radionice hrvatskoga jezika, nekoliko pitanja:
Matej: Što predstavlja vaša radionica?
Antonija: Debatiranje oko školskih uniforma, trebaju li ih škole u Hrvatskoj uvesti .
Matej: Na koji način ste se pripremali z radionicu?
Antonija: Imali smo izvannastavnu aktivnost o debati, pripremali smo se s tvrdnjama i dokazima za debatu.

“Komunikacija–ljudska veza–je ključ za postizanje osobnog i poslovnog uspjeha.”

KOMUNIKACIJA

Stranica #

KOMUNIKACIJA IZMEĐU MAJKE, SNAHE I SINA
Voditeljica: Gordana Podobnik

Za radionicu smo odabrali Šumu Striborovu, odnosno radionicu igranja uloga glavnih likova iz poznate bajke. U radionici je sudjelovalo 17 učenika. Cilj je bio prikaz sukoba u obitelji i pronalaženje rješenja rješavanja sukoba i pomaganjasukobljenim stranama. Za postizanje tog cilja bile su potrebne i pripremne radnje, pa smo se na satu lektire posvetili osobinama likova i njihovim suodnosima. Nakon toga prikazali smo vrijednosti u obliku grba obitelji. Grb je bio podijeljen na pet polja, a u svako polje bio je upisan odgovor na jedno pitanje (što je najljepše u mojoj obitelji, najveća radost u obitelji…). Svaki učenik pročitao je sadržaj jednoga polja. Potom se odigrala igra suradnje Krokodil i žaba gdje smo osvijestili važnost suradnje i pomaganja.
U sredini razreda bile su složene 4 stolice, 3 za glavne likove, jedna za pomagača. Odigrali smo nekoliko situacija, nakon čega smo samostalno napisali prijedloge kako bi se mogao riješiti problem (izgradnja nove kuće po želji snahe). Svaki učenik predstavio je jednu svoju ideju i o njima se raspravljalo.

Na kraju smo zaključili kako će nestankom zlobe, pomaganjem, i uvažavanjem drugih nestati i začarani svijet zlobe. Ako mislimo na druge, nestat će začarane šume i svih zala ovog svijeta, a život će svima biti ljepši.
Ozračje na radionici je bilo puno smijeha i vedrine.

“Govoreći ništa…
ponekad govorimo najviše”

BILTEN

Stranica #

OBLAČIĆ U OBLAČIĆU
Voditeljica: Snježana Sveticki

Radionica Oblačić u oblačiću uključivala je učenike 1. razreda, ukupno njih 13.
Učenici prvog razreda naučili su recitirati pjesmicu O oblačiću, pjevati pjesmicu Kišica. Recitaciju i pjesmicu upotpunili su pokretima i zvukovima iz prirode. Da bi slika bila potpuna likovno su izradili oblačiće koji nam donose kišovito, snježno i sunčano vrijeme.

“Ako osoba osjeća da ne može komunicirati, najmanje što može učiniti je da šuti o tome.”

KOMUNIKACIJA

Stranica #

SRETNA KOMUNIKACIJA
Voditeljice: Martina Grgurić, Helena Skender i Žaklina Majetić Mufić

I dječji vrtić se uključio u radionicu povodom Dana škole. Radionica pod nazivom “Sretna komunikacija” uključivala je 19 djece u dobi od 4 godine do polaska u školu. Cilj je bio osvještavati različite načine komuniciranja (pisanim oblikom, crtežom, pjesmom, glumom) uz osvještavanje situacija koje nas čine sretnima.
Djeca su igrala igru “Reporter” u kojoj se odvijao intervju na temu sreće te “Gluhi telefon” s terminima vezanim uz sreću.
Potom je uslijedila pjesma “Kad si sretan” . Prva strofa je uključivala pjevanje, druga je bila u pisanom obliku (zapis riječi na papire), treća je označavala glumu (osmišljavanje scenskog prizora), četvrta crtež , a peta znakovanje (znakovanje “sreće” i “vikni” a za riječ “glasno” osmišljavanja znakovnog pokreta)

Rezultat radionice bio je potaknuti interes za interpretacijom poznate pjesme na novi način odnosno kroz različite vrste komunikacije.

“Komunikacija je vještina koja se može naučiti. Poput vožnje bicikla ili tipkanja.”

NOVINARSKO-FOTOGRAFSKA RADIONICA
Voditeljica: Manuela Valenčić

Sve što se nalazi u ovom biltenu zabilježio je novinar Matej Vratarić. Rezultat je ovaj bilten koji će vam, nadamo se, biti zanimljiv i često listan.
Do sljedećeg susreta!